Amir Khan

thumb
Mohammed Aamir Hussain Khan (an haifeshi a ranar 14 ga watan Maris shekarar 1965), jarumi ne a masana'antar finafinai ta kasar Indiya, kuma darakta, maishirya fim kuma sananne a gabatar da shirin talabijin. Ya kwashe sama da shekaru talatin a masana'antar Bollywood, Khan ya ayyana kansa a matsayin fitacce kuma babban jagora a masana'antar ta Bollywood. Yana da masoya masu yawan gaske musamman ma a Indiya da Sin, kuma jaridar Newsweek ta aiyanashi da babban tauraro,  a duniya. Amir Khan ya samu kyaututtuka da lambobin yabo masu dimbin yawa, daga ciki akwai Filmfare Awards, hudu,  National Film Awards da AACTA Awards, harma ma ta Academy Award. Gwamnatin Indiya ta girmama shi da kyautar Padma Shri a shekarar 2003 da kuma Padma Bhushan a shekarar 2010, sannan ya samu lambar girmamawa daga gwamnatin kasar Sin a shekarar 2017.
Farko Amir Khan ya fara baiyana fuskar sa akwatin talabijin yana dan shekara takwas a cikin fim din kawun sa Nasir Hussain mai suna Yaadon Ki Baaraat a shekarar (1973). Fim din sa na farko bayan girmansa shine Holi a shekarar (1984), sannan ya fara fita a matsayin cikakken jarumi a fim din soyayya na Qayamat Se Qayamat Tak a shekarar (1988). Kwazon da ya nuna a fim din Raakh a shekarata (1989) ya saka shi ya samu kyautar National Film Award. Bayan karin samun karbuwar fina finan sa da kuma samun nasarorin da yayi a shekarun a shekarar 1990, sai Amir Khan ya aiyana kansa da daya daga cikin na gaba gaba na masana'antar finafinai ta Indiya. Hakan yafarune bayan samun karbuwar fina finan sa kamar DilWanda akayi a shekarar (1990) da Raja Hindustani shekarar (1996) da kuma Sarfarosh'' a shekarar (1999).

Manazarta